b"\n_START_ARTICLE_\nJames Forten\n_START_SECTION_\nBiografia\n_START_PARAGRAPH_\nNascut lliure a Filad\xc3\xa8lfia (Pennsilv\xc3\xa0nia, va assistir a l'African School, que era gestionada per l'abolicionista Anthony Benezet i que fou fundada pels qu\xc3\xa0quers per als infants negres lliures. Despr\xc3\xa9s de la mort del seu pare Thomas, Forten va comen\xc3\xa7ar a treballar als set anys d'edat per a ajudar a la seva mare Margaret i a la seva germana gran Abigail, primer com netejador de xemeneies i despr\xc3\xa9s va comen\xc3\xa7ar un negoci d'alimentaci\xc3\xb3. La seva mare va insistir que continu\xc3\xa9s a l'escola almenys dos anys m\xc3\xa9s._NEWLINE_Forten va deixar l'escola per a treballar a temps complert als nou anys. La seva primera experi\xc3\xa8ncia laboral fou per a ell molt important durant la resta de la seva vida._NEWLINE_Als 15 anys, durant la Guerra d'Independ\xc3\xa8ncia dels Estats Units, Forten va treballar a la nau cors\xc3\xa0ria Royal Louis, en la que va inventar un dispositiu per a millorar la maniobrabilitat de les veles de les naus. Jugava a bitlles amb el fill del capit\xc3\xa0 Beasley, amb qui era molt amic, quan la nau fou capturada. Gr\xc3\xa0cies a aquesta amistat James no es va veure redu\xc3\xaft a l'esclavitud, si no que fou tractat com un presoner de guerra regular i fou transferit a la nau carcellera anglesa Jersey._NEWLINE_ Despr\xc3\xa9s de la guerra va esdevenir aprenent de constructor de veles. El 1786 va esdevenir cap d'oficina. Al cap de poc, Forten  va invertir diners a l'empresa que treballava i amb els actius que en va treure va arribar a ser un dels homes negres m\xc3\xa9s rics de l'Am\xc3\xa8rica post-colonial._NEWLINE_Amb l'ajuda del reverend Richard Allen i d'Absalom Jones va allistar a uns 2500 homes negres a la Gu\xc3\xa0rdia de Filad\xc3\xa8lfia a la Guerra Anglo-Americana de 1812-1815."